stanford-oval/wikipedia huggingface dataset:
ควังแฮกุน

| --- | --- |
ควังแฮกุน
ฮันกึล: 광해군
ฮันจา: 光海君
อาร์อาร์: Gwanghaegun 
เอ็มอาร์: Kwanghaegun 
ชื่อเกิด
ฮันกึล: 이혼
ฮันจา: 李琿
อาร์อาร์: I Hon 
เอ็มอาร์: I Hon 
|  พระมหากษัตริย์แห่งราชวงศ์โชซ็อน |
| --- | --- |
: พระเจ้าแทโจ
: พระเจ้าจองจง
: พระเจ้าแทจง
พระเจ้าเซจงมหาราช
: พระเจ้ามุนจง
: พระเจ้าทันจง
: พระเจ้าเซโจ
: พระเจ้าเยจง
: พระเจ้าซองจง
: องค์ชายยอนซัน
: พระเจ้าจุงจง
: พระเจ้าอินจง
: พระเจ้ามยองจง
: พระเจ้าซอนโจ
: องค์ชายควังแฮ
: พระเจ้าอินโจ
: พระเจ้าฮโยจง
: พระเจ้าฮยอนจง
: พระเจ้าซุกจงแห่งโชซ็อน 
: พระเจ้าคยองจง
: พระเจ้ายองโจ
: พระเจ้าจองโจ
: พระเจ้าซุนโจ
: พระเจ้าฮอนจง
: พระเจ้าชอลจง
: จักรพรรดิโคจง
: จักรพรรดิซุนจง
ด ค ก
ควังแฮกุน (เกาหลี: 광해군 光海君; ค.ศ. 1574 — ค.ศ. 1641) พระมหากษัตริย์ลำดับที่ 15 แห่งราชอาณาจักรโชซ็อนโดยครองราชย์ในช่วงปี ค.ศ. 1608 — ค.ศ. 1623 แต่ไม่ได้รับการขนานพระนามเป็นพระมหากษัตริย์เนื่องจากถูกยึดอำนาจจากฝ่ายตะวันตกใน ค.ศ. 1623 ในฐานะองค์ชายรัชทายาทองค์ชายควังแฮยืนหยัดนำทัพเกาหลีต่อต้าน การบุกครองเกาหลีของญี่ปุ่น (พ.ศ. 2135–2141) ในขณะที่ พระเจ้าซ็อนโจ พระบิดาหลบหนีไปยังประเทศจีน หลังการรุกรานของญี่ปุ่นองค์ชายควังแฮได้รับการสนับสนุนจากขุนนางฝ่ายเหนือใหญ่หรือแทบุก (เกาหลี: 대북 大北) ให้ขึ้นครองราชสมบัติแต่ถูกต่อต้านโดยขุนนางฝ่ายเหนือเล็กหรือโซบุก (เกาหลี: 소북 小北) ที่สนับสนุนองค์ชายยองชัง พระอนุชาต่างมารดาที่ประสูติจากพระมเหสี ในรัชสมัยของพระองค์ขุนนางฝ่ายเหนือใหญ่ได้ทำการปราบปรามขุนนางฝ่ายเหนือเล็กอย่างรุนแรงรวมทั้งผลักดันให้มีการสำเร็จโทษประหารชีวิตองค์ชายยองชังและกักขังพระพันปีอินมก จนเป็นข้ออ้างให้ขุนนางฝ่ายตะวันตกก่อการรัฐประหารในปีค.ศ. 1623 ล้มองค์ชายควังแฮลงจากราชบัลลังก์และเนรเทศไปยังเกาะคังฮวาในที่สุด
หนทางสู่ราชบัลลังก์

องค์ชายควังแฮประสูติเมื่อปี ค.ศ. 1574 เป็นพระโอรสองค์ที่สองของพระเจ้าซ็อนโจกับพระสนมคงบิน ตระกูลคิม (เกาหลี: 공빈김씨 恭嬪金氏) ซึ่งเป็นธิดาของนายพลคิมฮีชอล (เกาหลี: 김희철 金希哲) ผู้ซึ่งเสียชีวิตในการต่อสู้กับญี่ปุ่น องค์ชายควังแฮมีพระเชษฐาคือ องค์ชายอิมแฮ (เกาหลี: 임해군 臨海君) ใน ค.ศ. 1592 เกิดการรุกรานของญี่ปุ่นโดยทัพของโทโยโตมิ ฮิเดโยชิ องค์ชายอิมแฮพระเชษฐาถูกทัพญี่ปุ่นของ คาโต คิโยมาซะ จับเป็นองค์เชลย ในขณะที่ทัพญี่ปุ่นรุกคืบเข้าสู่เมือง เปียงยางนั้น พระเจ้าซอนโจพระบิดาแต่งตั้งองค์ชายควังแฮเป็นองค์ชายรัชทายาทหรือเซจาด้วยความรีบร้อนและเสด็จหนีไปยังประเทศจีน องค์ชายควังแฮเป็นผู้นำกองทัพชาวบ้านหรืออีบยอง (เกาหลี: 의병 義兵) ในมณฑลฮัมกยองและมณฑลจอลลา ในการต้านทานการรุกรานของญี่ปุ่น
องค์ชายรัชทายาทมีบทบาทอย่างมากในการต่อต้านการรุกรานของญี่ปุ่น แม้กระนั้นความสัมพันธ์ระหว่างองค์ชายควังแฮกับพระเจ้าซอนโจพระบิดานั้นไม่สู้จะดีนัก พระเจ้าซอนโจมีพระสนมองค์โปรดองค์ใหม่คือ พระสนมอินบิน ตระกูลคิม (เกาหลี: 인빈김씨 仁嬪金氏) และประสงค์จะให้พระโอรสของพระสนมอินบินขึ้นครองราชย์ ใน ค.ศ. 1600 พระนางอึยอิน พระมเหสีองค์แรกของพระเจ้าซอนโจสิ้นพระชนม์พระเจ้าซอนโจอภิเษกพระมเหสีพระองค์ใหม่ใน ค.ศ. 1602 คือ พระมเหสีอินมก ตระกูลคิม (เกาหลี: 인목왕후김씨 仁穆王后金氏) ซึ่งได้ประสูติองค์ชายยองชัง (เกาหลี: 영창대군 永昌大君) ใน ค.ศ. 1606 เท่ากับว่าความชอบธรรมในราชบัลลังก์ขององค์ชายควังแฮถูกท้าทาย เนื่องจากพระโอรสที่ประสูติแต่พระมเหสีมีสิทธิมากกว่าพระโอรสที่เกิดแต่พระสนม ทำให้ขุนนางฝ่ายเหนือซึ่งมีอำนาจอยู่ในขณะนั้นแบ่งออกเป็นสองฝ่าย คือ ฝ่ายเหนือใหญ่ หรือ แทบุก ให้การสนับสนุนองค์ชายควังแฮ มีผู้นำได้แก่อีอีชอม (เกาหลี: 이이첨 李爾瞻) และจองอินฮง (เกาหลี: 정인홍 鄭仁弘) และฝ่ายเหนือเล็กหรือ โซบุก ซึ่งต่อต้านองค์ชายควังแฮโดยสนับสนุนองค์ชายยองชังหรือองค์ชายอิมแฮแทน
พระเจ้าซอนโจสวรรคตเมื่อ ค.ศ. 1608 องค์ชายรัชทายาทควังแฮจึงขึ้นครองราชย์ต่อมา แต่ทว่าอัครเสนาบดีรยูยองกยอง (เกาหลี: 류영경 柳永慶) ได้กล่าวอ้างว่าแท้จริงแล้วพระเจ้าซอนโจประสงค์จะให้องค์ชายอิมแฮขึ้นครองราชย์ต่อจากพระองค์ โดยแสดงราชโองการเป็นหลักฐาน ทั้งสองฝ่ายต่างกล่าวหากันฝ่าราชโองการของอีกฝ่ายเป็นของปลอม อัครเสนาบดียูยองกยองจึงถูกประหารชีวิตและองค์ชายอิมแฮถูกเนรเทศไปเกาะคังฮวา ซึ่งจองอินฮงได้ส่งคนไปทำการบังคับให้องค์ชายอิมแฮปลิดพระชนม์ชีพพระองค์เองใน ค.ศ. 1609
องค์ชายยองชังแม้ว่าจะยังอายุน้อยแต่ได้รับการสนับสนุนจากฝ่ายเหนือเล็ก เปรียบเสมือนเป็นหอกข้างแคร่ทำให้ขุนนางฝ่ายเหนือใหญ่ตัดสินใจผลักดันให้มีปลดองค์ชายยองชัง รวมทั้งพระพันปีอินมกพระมารดาลงเป็นสามัญชนใน ค.ศ. 1613 โดยเนรเทศองค์ชายยองชังไปยังเกาะคังฮวาและกักขังพระพันปีอินมกพร้อมทั้งองค์หญิงจองมยอง (เกาหลี: 정명공주 貞明公主) พระธิดาเอาไว้ใน พระราชวังคยองฮี หรือพระราชวังตะวันตก หรือซอกุง (เกาหลี: 서궁 西宮) ห้ามใครเข้าเฝ้า และยังทำการกวาดล้างขุนนางฝ่ายเหนือเล็กที่ให้การสนับสนุนองค์ชายยองชังไปจนหมดสิ้น เรียกว่า เหตุการณ์ปีคเยชุก (เกาหลี: 계축옥사 癸丑獄事) ในปีต่อมาค.ศ. 1614 อีอีชอมและจองอินฮงส่งคนไปทำการปลงพระชนม์องค์ชายยองชังที่เกาะคังฮวา องค์ชายยองชังจึงสิ้นพระชนม์ด้วยอายุเพียงเจ็ดพรรษา
ฟื้นฟูประเทศ

ราชกิจขององค์ชายควางแฮคือการฟื้นฟูประเทศหลังจากสงครามเจ็ดปี โดยบูรณะ พระราชวังชางด๊อกกุง ให้เป็นพระราชวังใหม่แทนที่ พระราชวังเคียงบก ที่ถูกญี่ปุ่นเผาจนวอดวาย และยังเห็นความสำคัญของกำลังทหารในการป้องกันประเทศ จึงนำระบบโฮแปกลับมาใช้ใหม่เพื่อที่จะบันทึก สำมะโนประชากร เพื่อสะดวกใน การเกณฑ์ และย้ำว่าทุกชนชั้นไม่ว่าจะเป็นยังบันหรือสามัญชนต้องเกณฑ์ทหาร แต่ยังบันก็ยังสามารถหอีกเอี่ยงการเกณฑ์ทหารได้อยู่ดี จนกลับไปสู่ระบบเดิมในที่สุดและยังฟื้นฟูความสัมพันะระหว่างประเทศกับญี่ปุ่นโดยอนุญาตให้มีการค้าขายกับญี่ปุ่นใน พ.ศ. 2152 และส่งทูตไปเจริญสัมพันธไมตรีที่ เอโดะ ใน พ.ศ. 2160
ในพ.ศ. 2160 นู่เอ๋อร์ฮาชื่อ ได้รวบรวมเผ่าแมนจูและประกาศสงครามกับราชวงศ์หมิง ปีต่อมาพ.ศ. 2161 จีนจึงส่งกำลังไปต่อสู้ องค์ชายควางแฮจึงส่งคังฮงนิปนำทัพโชซ็อนไปช่วยรบ ในการรบที่ซาร์ฮู แต่ฝ่ายจีนและโชซ็อนพ่ายแพ้ยับเยิน ทำให้ตระหนักว่าขณะนี้เผ่าแมนจูมีกำลังสามารถต่อกรกับราชวงศ์หมิงได้ จึงดำเนินนโยบายเป็นกลางเพื่อมิให้โชซ็อนต้องเดือดร้อน
อินโจบันจอง

การขึ้นครองราชย์ขององค์ชายควางแฮทำให้ฝ่ายเหนือใหญ่มีอำนาจแม้องค์ชายควางแฮเองพยายามที่จะสนับสนุนขุนนางฝ่ายอื่นเพื่อคานอำนาจแต่ก็ถูกจองอินฮองและอีอีชอมขัดขวางส่วนฝ่ายเหนือเล็กก็หันหาองค์ชายยองชังจน พ.ศ. 2156 ฝ่ายเหนือใหญ่เนรเทศองค์ชายยองชังซึ่งต่อมาถูกปลงพระชนม์ และใน พ.ศ. 2161 ปลด พระพันปีอินมก พระมารดาของ เจ้าชายยองชาง ไปอยู่นอกวังและยังกำจัดขุนนางฝ่ายเหนือเล็กไปทีละคนละคนจนฝ่ายเหนือเล็กล่มสลายลงในที่สุด
ฝ่ายเหนือใหญ่ก็ยังคงเรืองอำนาจอยู่ก่อนที่จะจบลงกะทันหันด้วยการยึดอำนาจของฝ่ายตะวันตกในพ.ศ. 2166 ซึ่งซุ่มซ่อนอยู่นานด้วยการอ้างความผิดขององค์ชายควางแฮสองประการคือ เข่นฆ่าพี่น้อง (จริงแล้วเป็นฝีมือของฝ่ายเหนือใหญ่) และละทิ้งมารดา (ฝ่ายเหนือใหญ่อีกเช่นกัน และพระพันปีอินมกก็มิใช่พระมารดาขององค์ชายควางแฮ) รวมทั้งฝ่ายตะวันตกมีนโยบายเอียงหาราชวงศ์หมิง เพราะเห็นว่าโชซ็อนควรจะมีความจงรักภักดีต่อเจ้านาย และต้องรวมมือในการทลายพวกแมนจูให้สิ้นซาก และให้ องค์ชายนึงยาง พระโอรสของ เจ้าชายจองวอน ที่ไม่มีใครรู้จักขึ้นครองราชย์เป็น พระเจ้าอินโจ
องค์ชายควางแฮถูกเนรเทศไป เกาะคังฮวา ซึ่งใช้ชีวิตบั้นปลายของพระองค์อยู่นานถึง 20 กว่าปีและสิ้นพระชนม์ในพ.ศ. 2188 ไม่ได้รับพระนามกษัตริย์และไม่ได้ฝังรวมกับราชตระกูล ซึ่งไม่สมกับคุณประโยชน์มากมายที่ทำให้กับอาณาจักรโชซ็อนเลย พระศพของพระองค์ได้รับการฝังไว้ข้างพระศพอดีตพระมเหสี ณ พระสุสานควังแฮกุนมโย เมืองนัมยางจู จังหวัดคย็องกี
บุคคลสำคัญ

หมอโฮจุน เป็นแพทย์หลวงในราชสำนัก เขียนหนังสือเรื่อง ทงอึยโพกัม (ความวิเศษของการแพทย์ตะวันออก) เริ่มเขียนในพ.ศ. 2139 แต่หยุดไปด้วยสงครามเจ็ดปี และเสร็จสิ้นในพ.ศ. 2152 สมัยองค์ชายควางแฮ
องค์ชายควางแฮทรงโปรดปรานซังกุงคนหนึ่งมา ชื่อว่า คิมคเยชิ หรือ คิมซังกุง พอพระองค์ทรงครองราชย์ทรงแต่งตั้งเป็น พระสนมซุกวอน ตระกูลคิม
พระนามเต็ม

สมเด็จพระราชา ควังแฮ ฮุนกุน จุนด็อก ฮงคง ซินซอง ยองซุก ฮุมมุน อินมู ซอรยุน อิปกิ มยองซอง ควางรยอล ยองบก ฮย็อนโบ มูจอง จุงฮุย เยชอล จางอึย จางฮอน ซุนจอง คอนอึย ซูจอง ชางโด ซุนกอป แห่งเกาหลี
พระราชวงศ์

พระราชบิดา: พระเจ้าซ็อนโจ (선조)
พระราชมารดา: พระสนมกงบิน ตระกูลคิม (공빈 김씨)
พระมเหสี
เจ้าหญิงพระชายามุนซอง ตระกูลยู (문성군부인 유씨, 1576-1623)
พระสนม
พระสนมโซอึย ตระกูลฮง (소의 홍씨)
พระสนมโซอึย ตระกูลยุน (소의 윤씨)
พระสนมซุกอึย ตระกูลฮอ (숙의 허씨)
พระสนมซุกอึย ตระกูลวอน (숙의 원씨)
พระสนมซุกอึย ตระกูลควอน (숙의 권씨)
พระสนมโซยอง ตระกูลอิม (소용 임씨)
พระสนมโซยอง ตระกูลจอง (소용 정씨)
พระสนมซุกวอน ตระกูลซิน (소원 신씨)
พระสนมซุกวอน ตระกูลชิม (소원 심씨)
ซังกุง ตระกูลโจ (궁인 조씨)
ซังกุง ตระกูลอี (상궁 이씨)
ซังกุง ตระกูลคิม  (상궁 김씨, 김개시) นามเดิม คิม แคซี
ซังกุง ตระกูลชเว (상궁 최씨)
พระโอรส
เจ้าชายอีจี (폐세자 이지 ,廢世子 李祬 ,4 - December - 1598 - 25 - June - 1623) อดีตมกุฎราชกุมารแห่งโชซ็อน พระราชโอรสขององค์หญิงพระชายามุนซอง ตระกูลยู
พระธิดา
เจ้าหญิงไม่ทราบพระนาม พระราชธิดาของพระสนมโซอึย ตระกูลยุน
พงศาวลี

| ก่อนหน้า |  | ควังแฮกุน |  | ถัดไป |
| --- | --- | --- | --- | --- |
| พระเจ้าซ็อนโจ |  | กษัตริย์แห่งโชซ็อน   (พ.ศ. 2151 - พ.ศ. 2166) |  | พระเจ้าอินโจ |
| ด ค ก ราชวงศ์โชซ็อน (ราชสกุลอี)  |
| --- | --- |
 ราชอาณาจักรโชซ็อน และ จักรวรรดิเกาหลี (1392–1910) 
พระมหากษัตริย์แห่งโชซ็อน:  แทโจ  ช็องจง  แทจง  เซจง  มุนจง  ทันจง  เซโจ  เยจง  ซองจง  ย็อนซัน  ชุงจง  อินจง  มย็องจง  ซ็อนโจ  ควังแฮ  อินโจ  ฮโยจง  ฮย็องจง  ซุกจง  คย็องจง  ย็องโจ  ช็องโจ  ซุนโจ  ฮ็อนจง  ช็อลจง  โคจง 
จักรพรรดิเกาหลี:  โคจง  ซุนจง 
เฉลิมพระปรมาภิไธย:  มกโจ  อิกโจ  โทโจ  ฮวันโจ  ท็อกจง  ว็อนจง  จินจง  จังโจ  มุนโจ 
 เกาหลีภายใต้การปกครองของญี่ปุ่น (1910–1945) 
พระมหากษัตริย์สกุลอี:  ซุนจง  อึยมิน 
 ดูเพิ่ม โชซ็อนโบราณ พูยอ โคกูรยอ แพ็กเจ ชิลลา พัลแฮ โครยอ โชซ็อน จักรวรรดิเกาหลี
คิม จุน-โฮ

| --- | --- |
คิม จุน-โฮ
ฮันกึล: 김준호
ฮันจา: 金準鎬
อาร์อาร์: Gim Jun-ho 
เอ็มอาร์: Kim Jun-ho 
คิม จุน-โฮ (เกาหลี: 김준호, อักษรโรมัน: Kim Jun-ho; เกิด 26 พฤษภาคม พ.ศ. 2537) เป็นนักกีฬาฟันดาบมือขวาชาวเกาหลีใต้ เป็นแชมป์เอเชีย 3 สมัย แชมป์โลก ประเภททีม 3 สมัย และเหรียญทองโอลิมปิก ประเภททีม ในปี ค.ศ. 2021
ชีวิตในวัยเด็ก

คิมเคยเป็นนักฟุตบอลในโรงเรียนประถมและได้รับการแนะนำให้รู้จักกับกีฬาฟันดาบในโรงเรียนมัธยมศึกษาตอนต้น เขาลงทะเบียนเรียนที่มหาวิทยาลัยทง-อึย เนื่องจากเป็นหนึ่งในมหาวิทยาลัยไม่กี่แห่งที่มีทีมฟันดาบ
เหรียญรางวัล > โอลิมปิก

| ปี | สถานที่ | รายการ | อันดับ |
| --- | --- | --- | --- |
| 2021 |  โตเกียว, ประเทศญี่ปุ่น | เซเบอร์ทีมชาย | 1 |
เหรียญรางวัล > ชิงแชมป์โลก

| ปี | สถานที่ | รายการ | อันดับ |
| --- | --- | --- | --- |
| 2017 |  ไลพ์ซิช, ประเทศเยอรมนี | เซเบอร์ทีมชาย | 1 |
| 2018 |  อู๋ซี, ประเทศจีน | เซเบอร์ชายเดี่ยว | 3 |
| 2018 |  อู๋ซี, ประเทศจีน | เซเบอร์ทีมชาย | 1 |
| 2019 |  บูดาเปสต์, ประเทศฮังการี | เซเบอร์ทีมชาย | 1 |
ผลงานการแสดง > รายการโทรทัศน์

| ปี | ชื่อ | เครือข่าย | บทบาท | หมายเหตุ | Ref>  |
| --- | --- | --- | --- | --- | --- |
| 2021–ปัจจุบัน | Let's Play Soccer | JTBC | สมาชิกนักแสดง | ฤดูกาล 2 |  |
แหล่งข้อมูลอื่น

แม่แบบ:FIE
แม่แบบ:Footer Olympic Champions Fencing Men Team Sabre
คิม ฮย็อง-ชิล

คิม ฮย็อง-ชิล (เกาหลี: 김형칠; อังกฤษ: Kim Hyung-chil; 1 กรกฎาคม ค.ศ. 1959 – 7 ธันวาคม ค.ศ. 2006) เป็นนักขี่ม้าชาวเกาหลีใต้ เขาได้รับรางวัลเหรียญเงินจากการแข่งขันอีเวนต์สามวันในเอเชียนเกมส์ 2002 ที่ปูซาน และเป็นสมาชิกที่มีอายุมากที่สุดของทีมนักกีฬาขี่ม้าชาวเกาหลีใต้ คิมยังได้เข้าแข่งขันในโอลิมปิกฤดูร้อน ที่กรุงโซลใน ค.ศ. 1988 และบาร์เซโลนาใน ค.ศ. 1992 ตลอดจนมีผลงานที่โดดเด่นในการแข่งขันขี่ม้าชิงแชมป์โลก
เขาเสียชีวิต ณ วันที่ 7 ธันวาคม ค.ศ. 2006 เมื่อเขาตกจากหลังม้าในการแข่งขันกีฬาขี่ม้าในเอเชียนเกมส์ 2006 ซึ่งเหตุการณ์ที่เกิดขึ้นในการกระโดดครั้งที่ 8 ของรายการครอสคันทรีในการแข่งอีเวนท์สามวัน อาเหม็ด อับดุลลา อัล คูไลฟี ซึ่งเป็นโฆษกคณะกรรมการจัดการแข่งขันเอเชียนเกมส์กล่าวถึงเหตุการณ์นี้ว่า หลังจากที่ฝนยังคงตกอยู่ การติดตามสภาพอากาศก็ยังไม่เป็นอย่างที่หวังไว้ แม้ว่าผู้เข้าแข่งขัน 10 รายจะไม่ประสบอุบัติเหตุหลังจบเกม แต่โศกนาฏกรรมก็ได้เกิดขึ้นต่อคิม ผู้ซึ่งเข้าแข่งขันเป็นคนที่ 11 โดยเหตุการณ์นี้ได้เกิดขึ้นต่อหน้าพรหมธร กิ่งวรรณ ซึ่งเป็นนักกีฬาทีมชาติไทยที่เตรียมจะทำการลงสนาม และส่งผลให้เขาสูญเสียความมั่นใจเป็นอย่างมาก
ภาพทางโทรทัศน์ได้แสดงให้เห็นว่าม้าของเขา "บันดาเบิร์ก แบล็ค" ได้สะดุดรั้วขวาง ซึ่งในช่วงแรก มันได้เหวี่ยงคิมออกจากเครื่องกีดขวาง แล้วพลัดมาทับศีรษะและบริเวณอกของคิม โดยสีข้างของมันได้กดทับตัวเขา คิมไม่มีการฟื้นคืนสติแต่อย่างใด และเสียชีวิตก่อนช่วงเที่ยงของเวลาท้องถิ่นเพียงไม่นาน
การเสียชีวิตของคิมถือเป็นการสูญเสียชีวิตครั้งแรกในประวัติศาสตร์การแข่งขันขี่ม้าครอสคันทรีในเอเชียนเกมส์ และเป็นชาวเกาหลีใต้คนแรกที่เสียชีวิตในการแข่งขันขี่ม้ารายการสำคัญระดับนานาชาติ
แหล่งข้อมูลอื่น

Profile at doha-2006.com
Report at foxsports.com
Report at aljazeera.net
Report at ESPN.com
คิม ดอง ฮวน

| คิม ดอง ฮวน  (Kim Dong Hwan) |
| --- | --- |
ตัวละครใน ตำนานหมาป่ากระหายเลือด
คิม ดอง ฮวน จาก กาโร่ มาร์คออฟเดอะวูลฟ์
ปรากฏครั้งแรก: กาโร่ มาร์คออฟเดอะวูลฟ์
ข้อมูลตัวละครในเกม
สัญชาติ:  เกาหลีใต้
คิม ดอง ฮวน (ญี่ปุ่น: キム・ドンファン; เกาหลี: 김동환; อังกฤษ: Kim Dong Hwan) เป็นตัวละครที่ปรากฏตัวครั้งแรกในเกมกาโร่ มาร์คออฟเดอะวูลฟ์ ซึ่งเป็นบุตรชายของ คิม คัพฟาน และยังเป็นนักเทควันโด้ชาวเกาหลี เช่นเดียวกับบิดาของตน และ"คิม ดอง ฮวน" ยังมีฝาแฝดอีกคนหนึ่งชื่อ คิม แจ ฮุน ซึ่งเป็นนักเทควันโด้เช่นเดียวกัน
ประวัติตามท้องเรื่อง

คิม ดอง ฮวน เป็นบุตรชายคนโตของคิม คัพฟาน โดยคิม ดอง ฮวนเป็นนักเทควันโด้ที่มีบุคลิกลักษณะเป็นคนง่ายๆไม่จริงจัง และไม่ค่อยอ่อนโยนเหมือนกับคู่แฝดที่มีชื่อว่า คิม แจ ฮุน เท่าใดนัก แต่คิม ดอง ฮวน ก็มักใช้เวลาไปจีบสาวอยู่เสมอ และนอกจากนี้ เขายังปรากฏตัวในฐานะสไตร์คเกอร์ใน เดอะคิงออฟไฟท์เตอร์ส 2000 ด้วยเช่นกัน
ข้อมูลจำเพาะ

ชื่อ : คิม ดอง ฮวน (김동환)
สัญชาติ :  เกาหลีใต้
เกิดวันที่ : 13 มิถุนายน
ส่วนสูง : 181 ซม.
น้ำหนัก : 78 กก.
กรุ๊ปเลือด : O
งานอดิเรก : จีบสาว
สิ่งที่ชอบ : แฟนสาวของเขา, รองเท้าสนีกเกอร์
สิ่งที่เกลียด : หนู
ดูเพิ่ม

คิม คัพฟาน
คิม แจ ฮุน
แหล่งข้อมูลอื่น

ข้อมูลที่เกี่ยวข้องกับ "คิม ดอง ฮวน" (อังกฤษ)
Fatal Fury Official Website
คิม เจ-ด็อก

เกาหลีใต้ archer (born 2004)
คิม เจ-ด็อก (เกาหลี: 김제덕), เกิดเมื่อวันที่ 12 เมษายน พ.ศ. 2547) เป็น นักธนู ชาวเกาหลีใต้  ได้รับเหรียญทองโอลิมปิก 2 สมัย โดยได้เหรียญทองในประเภท ทีมผสม และ ทีมชาย ใน โอลิมปิกฤดูร้อน 2020 และเป็นนักยิงธนูที่อายุน้อยที่สุดที่เข้าแข่งขันใน โอลิมปิกฤดูร้อน 2020
แหล่งข้อมูลอื่น

คิม เจ-ด็อก ที่ Olympedia
คิมฮันกู

| คิมฮันกู |
| --- | --- |
เกิด: พ.ศ. 2266
ถึงแก่กรรม: พ.ศ. 2312
บุตร: พระนางช็องซุน
คิมฮันกู (เกาหลี: 김한구; 23 กุมภาพันธ์ 2266 - 5 พฤศจิกายน 2312) เป็นแกนนำขุนนาง กลุ่มโนรน ในรัชสมัย พระเจ้าย็องโจ และเป็นพระบิดาของ พระนางช็องซุน พระมเหสีของพระเจ้าย็องโจ
คว็อน ฮย็อก

| คว็อน ฮย็อก |
| --- | --- |

ข้อมูลพื้นฐาน
ชื่อเกิด: คว็อน ฮย็อก
รู้จักในชื่อ: ดีน
เกิด: 10 พฤศจิกายน พ.ศ. 2535 (31 ปี)
ที่เกิด: โซล ประเทศเกาหลีใต้
แนวเพลง: เค-ป็อป อาร์แอนด์บี อาร์แอนด์บีร่วมสมัย
อาชีพ: นักร้อง , โปรดิวเซอร์ , นักแต่งเพลง
ช่วงปี: 2013 - ปัจจุบัน
ค่ายเพลง: Joombas Music Group (2013-2016) You.will.knovv (2017-ปัจจุบัน)

เว็บไซต์: DEAN Official Website
คว็อน ฮย็อก  (เกาหลี: 권혁; อักษรโรมัน: Kwon Hyuk, เกิด 10 พฤศจิกายน ค.ศ. 1992) รู้จักกันในชื่อ ดีน (딘) เป็นนักร้อง-นักแต่งเพลงแนวออลเทอร์นาทิฟอาร์แอนด์บี แร็ปเปอร์ และโปรดิวเซอร์เพลง เมื่อวันที่ 25 มีนาคม ค.ศ. 2016 เขาได้ปล่อยอีพีเปิดตัวชื่อ 130 Mood: TRBL และได้ทำงานร่วมกันหลายครั้งกับทั้งศิลปินอเมริกันและเกาหลีใต้ ในปี ค.ศ. 2017 เขาปรากฏตัวในฐานะหนึ่งในโปรดิวเซอร์ในรายการทีวีการแข่งขันแร็พของเกาหลีใต้ชื่อ โชว์มีเดอะมันนี 6 ร่วมกับซิโก เขาเป็นส่วนหนึ่งของทีมฮิปฮอปแฟนซีชายล์ดร่วมกับซิดก, ครัช, พีโนเมโค, มิลลิค และ สเตย์เทิร์น
ประวัติ

คว็อน ฮย็อก เกิดและเติบโตในกรุงโซล ประเทศเกาหลีใต้  โดยที่เขาเริ่มชอบในการร้องเพลงจากการชมคอนเสิร์ตของศิลปินเกาหลีวง EPIK HIGH โดยที่ครอบครัวของเขาไม่มีใครเป็นศิลปินเลยแม้แต่คนเดียว เขาจึงคิดอยากเป็นนักดนตรีเพื่อตามความฝันที่อยากจะเป็นนักเล่าเรื่องราวผ่านเสียงเพลงของเขาเอง
ประวัติด้านงานดนตรี

คว็อน ฮย็อก เริ่มต้นชีวิตการเป็นคนดนตรีเมื่ออายุ 18 ปี โดยการที่เขาได้เดินทางไปยังสหรัฐอเมริกา เพื่อที่จะนำเดโม่ของเขาไปเสนอกับค่ายเพลงชื่อดังในลอสแอนเจลิส รวมถึงเคยนำเดโม่ไปเสนอกับ ฟาร์เรลล์ วิลเลียมส์ ศิลปินชื่อดังชาวอเมริกัน แต่ก็ไม่เป็นผลสำเร็จ จนกระทั่งคุณชิน ฮย็อก ได้ฟังเดโม่ของเขาจึงเกิดความประทับใจ จึงชักชวนให้มาเซ็นสัญญาเป็นโปรดิวเซอร์ในทีมของเขาเมื่อตอนอายุ 20 ปี หลักจากนั้นในช่วงปี 2014 เขาได้ปล่อยเพลง Here & Now โดยเป็นการร่วมงานกันกับศิลปินชาวอเมริกัน มิลล่า เจ โดยอัปโหลดผ่าน Soundcloud ของเขาเอง หลังจากนั้นช่วงเดือน กรกฎาคม เขาได้ปล่อยซิงเกิล I'm Not Sorry โดยร่วมงานกับ อีริก เบลลิงเจอร์ โดยที่เนื้อหาในเพลงเป็นภาษาอังกฤษล้วน และต่อมาในเดือนกันยายนปีเดียวกัน ได้ปล่อยซิงเกิล Put My Hands on You โดยการร่วมงานกับศิลปินหน้าใหม่ แอนเดอร์สัน พาร์ค ซึ่งเป็นซิงเกิลภาษาอังกฤษล้วนอีกเช่นเดียวกันต่อมาในปี 2015 เขากลับมายังเกาหลีใต้ จึงได้มาร่วมงานกับ Dok 2 ศิลปินฮิปฮอปชื่อดัง โดยปล่อยซิงเกิล I Love It โดยเป็นซิงเกิลแรกที่เนื้อหาทั้งหมดเป็นภาษาเกาหลี หลังจากนั้นเพียงหนึ่งเดือน เขาก็ได้ปล่อยซิงเกิล Pour up โดยการร่วมงานกับ ซิโค่ จากวง Block B ซึ่งในเพลงนี้เองก็ทำให้เขาเริ่มเป็นที่รู้จักกับแฟนเพลงทั่วไป ต่อมาในช่วงเดือนมกราคม ปี 2015 ได้ร่วมงานกับ Crush และ Jeff Bernat เจ้าของเพลงดังอย่าง Call Your Mine ปล่อยซิงเกิล What 2 Do ซึ่งเป็นอีกเพลงที่สร้างชื่อให้แก่เขา และ ในช่วงฤดูร้อนปีเดียวกัน เขาได้ตัดสินใจปล่อยอัลบั้มแรกของเขาคือ 130 Mood : TRBL เป็นมินิอัลบั้มแรกของเขา โดยมีเพลงใหม่อยู่ในอัลบั้มคือ And You ? , Bonnie and Clyde , D (Half Moon) และ 21 โดยเพลง D (Half Moon) จากมินิอัลบั้ม 130 Mood : TRBL ของเขาได้สร้างชื่อเป็นที่รู้จักในวงกว้าง พร้อมกันนั้นในซิงเกิลดังกล่าว ได้ถูกเสนอชื่อเขาชิงรางวัลดนตรีมากมาย และสร้างปรากฏการณ์ให้แก่วงการเพลงเกาหลีในสไตล์ดนตรีแบบตะวันตกของเขา หลังจากนั้นเขาก็ได้ร่วมงานกับศิลปินเกาหลีอีกมากมาย อาทิ  แทยอน จากวง Girls Generation และ Heize จากเวที Unpretty Rapstar ซึ่งได้มีผลงานเด่นในการโปรดิวเซอร์อีกมากมาย อาทิ เพลง Unfair ของศิลปินวงเอ็กโซ เพลง World Tour และ Video ของ ลี ฮา-อี รวมถึงได้เข้าร่วมเทศกาลดนตรีอย่าง SXSW 2016 และ MNET MAMA 2016 ปัจจุบันเขาได้เป็นผู้ก่อตั้งค่ายเพลง You.will.knovv และเตรียมตัวปล่อยอัลบั้มใหม่ " 130 Mood : RVNG " ภายในปี 2018 โดยเขาได้มีส่วนร่วมในงานอัลบั้มใหม่ทั้งหมดภายใต้สังกัดใหม่ที่เขาก่อตั้งขึ้นอีกด้วย.
อัลบั้ม > สตูดิโออัลบั้ม

| อัลบั้ม | รายละเอียด | รายชื่อเพลง | อันดับสูงสุด KOR  | อันดับสูงสุด World  | อันดับสูงสุด US  |
| --- | --- | --- | --- | --- | --- |
| 130 MOOD : TRBL |  วางจำหน่าย : 25 มีนาคม 2016  สังกัด : Joombas Music Group |  รายชื่อเพลงในอัลบั้ม 130 Mood : TRBL And You ? (Outro)  Pour up (feat. Zico)  Bonnie & Clyde  What 2 Do (feat. Crush & Jeff Bernat)  D (Half Moon) (feat. Gaeko of Dynamic Duo)  I Love It (feat. Dok2)  21 (Intro) | 10 | 3 | 22 |
อัลบั้ม > ดิจิทัลซิงเกิล

| เพลง | รายละเอียด | อันดับสูงสุด> KOR  | อัลบั้ม |
| --- | --- | --- | --- |
| "Here & Now" (feat. Mila J) |  วางจำหน่าย : เผยแพร่ผ่านทาง Soundcloud  สังกัด : | — | Here & Now |
| "I'm Not Sorry" (feat. Eric Bellinger)  |  วางจำหน่าย : 10 กรกฎาคม 2015  สังกัด : Joombas Music Group | — | I'm Not Sorry (Single) |
| "Put My Hands On You"   (feat. Anderson Paak)  |  วางจำหน่าย : 17 กันยายน 2015  สังกัด : Joombas Music Group | — | Put My Hands On You (Single) |
| "I Love It" (feat. Dok 2)  |  วางจำหน่าย : 23 ตุลาคม 2015  สังกัด : Joombas Music Group | — | I Love It (Single) |
| "Pour Up" (feat. ZICO) |  วางจำหน่าย : 5 พฤศจิกายน 2015  สังกัด : Joombas Music Group | 15 | Pour up (Single) |
| "What 2 Do" (feat. Crush & Jeff Bernat)  |  วางจำหน่าย : 28 มกราคม 2016  สังกัด : Joombas Music Group | 11 | What 2 Do (feat. Crush & Jeff Bernat) - (Single) |
| 넘어와 (Come Over) (feat. Yerin Baek) |  วางจำหน่าย : 17 กุมภาพันธ์ 2017  สังกัด : Universal Music Group (Korea) | 1 | Limbo (Digital Single Album) |
| 불청객 (Invisible) |  วางจำหน่าย : 17 กุมภาพันธ์ 2017  สังกัด : Universal Music Group (Korea) | — | Limbo (Digital Single Album) |
| Love (feat. Syd) | วางจำหน่าย : 19 พฤษภาคม 2017 สังกัด : Universal Music Group (Korea) |  | Love (feat. Syd) - (Single) |
| Instagram | วางจำหน่าย : 26 ธันวาคม 2017 สังกัด : You.will.knovv |  | Instagram - (Single) |
อัลบั้ม > ผลงานร่วมกับศิลปินอื่น

Childish Gambino - Sunshine (feat. DEAN)
Junggigo - 247 (feat. Zion.T , Crush , DEAN)
Dynamic Duo - How Are You These Days ? (feat. DEAN)
Paloalto - Fancy (feat. DEAN & SWAY-D)
Dok 2 - Bad Vibes Lonely (feat. DEAN)
Heize - Shut Up And Groove (feat. DEAN)
Heize - And July (feat. DEAN & DJ.Friz)
TAEYEON (태연) - Starlight (feat. DEAN)
Bermuda Triangle - Zico (feat. Crush & DEAN)
Yammo - B.O.S.S. (feat. DEAN & Dok2)
OFFONOFF - Gold (feat. DEAN)
DPR LIVE - KNOW ME (feat. DEAN)
Yuk Ji Dam - No Thx (feat. SURAN & DEAN)
Miryo - Ain't No Body (feat. DEAN)
Loco - Too Much (feat. DEAN)
SURAN - 1+1=0 (feat. DEAN)
2xxx! - Piss on Me (feat. DEAN & Punchnello)
RAD MUSEUM - Tiny Little Boy (feat. DEAN)
KILLAGRAMZ - WHERE (어디) (feat. DEAN & ZICO)
해쉬스완 (Hash Swan) - Francesca (Feat. DEAN)
Crush- Wake up (feat. DEAN)
อัลบั้ม > ผลงานเพลงในฐานะโปรดิวเซอร์

| ศิลปิน | เพลง | อัลบั้ม | ปี |
| --- | --- | --- | --- |
| EXO | Black Pearl | XOXO (KISS & HUG) | 2013  |
| VIXX | Voodoo Doll | VOODOO ALBUM | 2013 |
| VIXX | Eternity | Chained Up | 2014 |
| John Park | U | U (ALBUM) | 2014 |
| Mad Town | YOLO | MAD TOWN (ALBUM) | 2014 |
| SPEED | What U | SPEED ON | 2015 |
| UNIQ | EOEO | EOEO (Mini Album) | 2015 |
| Dynamic Duo | How Are You These Days ? (feat. DEAN) | GRAND CARNIVAL | 2015 |
| EXO | 불공평해 (Unfair) | SING FOR YOU - 겨울 스페셜 앨범 (2015) | 2015 |
| LEE-HI | 비행 WORLD TOUR (feat. MINO) | SEOULITE (HALF ALBUM) | 2016 |
| LEE-HI | 안봐도비디오 (VIDEO) (feat. BOBBY) | SEOULITE (FULL ALBUM) | 2016 |
| Boys Republic (소년공화국) | 지켜만 봐 (Eyes On Me) | BR:evolution | 2016 |
| BLOCK B | 빙글빙글 (Bingle Bingle) | BLOOMING PERIOD | 2016 |
| Heize (헤이즈) | Shut Up And Groove | And July (EP Album) | 2016 |
| Heize (헤이즈) | And July | And July (EP Album) | 2016 |
| Miryo (미료) | Ain't Got Nobody | 언프리티 랩스타 3 Track 5 & 6 | 2016 |
| Yuk Jidam (육지담) | No Thx (feat. SURAN & DEAN) | 언프리티 랩스타 3 Track 5 & 6 | 2016 |
| BASTARZ (Block B) | Make It Rain | WELCOME 2 BASTARZ | 2016 |
| RAD MUSEUM | Island | Island (Single) | 2016 |
รางวัล

| ปี | รางวัล | สาขา | ผล |
| --- | --- | --- | --- |
| 2559 | 13th Korean Music Awards | Best R&B and Soul Song | ชนะ |
| 2559 | MelOn Music Awards | Best Dance Song | เสนอชื่อเข้าชิง |
| 2559 | Mnet Asian Music Awards | Best Vocal Performance Male Solo | เสนอชื่อเข้าชิง |
| 2559 | Mnet Asian Music Awards | Song of the Year | เสนอชื่อเข้าชิง |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คว็อน ฮย็อก
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
คิม อันโล

คิมอันโล (เกาหลี: 김안로; 1481-1537) เป็นขุนนางผู้ใหญ่ในรัชกาล พระเจ้าชุงจง เป็นแกนนำฝ่ายยุนใหญ่ที่ครองอำนาจในราชสำนักร่วมกับ ยุนอิม และเป็นพ่อพระสวามีของ องค์หญิงฮโยฮเย พระราชธิดาองค์ใหญ่ของพระเจ้าจุงจง
ช่วงชีวิต

คิมอันโล เกิดเมื่อปี ค.ศ. 1481 ในรัชสมัย พระเจ้าซองจง ในตระกูลขุนนางใหญ่ที่รับใช้ ราชวงศ์โชซอน มาอย่างยาวนานเริ่มเข้ารับราชการในช่วงปลายรัชกาลพระเจ้าซองจงและได้เข้าร่วมเหตุการณ์ รัฐประหารพระเจ้าจุงจง เมื่อ ค.ศ. 1505 ด้วยต่อมา คิมฮี บุตรชายของเขาได้อภิเษกกับ องค์หญิงฮโยฮเย พระราชธิดาองค์ใหญ่ของพระเจ้าจุงจงทำให้เขามีศักดิ์เป็นพระญาติและได้เข้าร่วมกับ ยุนนิม เสด็จลุงของ องค์ชายลีโฮ ในการผลักดันให้องค์ชายลีโฮขึ้นเป็นองค์รัชทายาททำให้เกิดการขัดแย้งกับ พระสนมยองพิน ที่สนับสนุน องค์ชายพกซอง พระโอรสของพระนาง
ถูกเนรเทศ

หลังจากที่ องค์ชายลีโฮ ขึ้นเป็นรัชทายาททั้ง ยุนนิม และ คิมอันโล ก็มีอิทธิพลเพิ่มมากขึ้นฝ่าย พระสนมคยองพิน จึงสร้างหลักฐานเท็จใส่ความยุนนิมและคิมอันโลทำให้ทั้งคู่ถูกเนรเทศแต่หลังจากนั้นยุนนิมและคิมอันโลก็ร่วมมือกับ ชองนานจอง อนุภรรยาของ ยุน ว็อน-ฮย็อง พระเชษฐารองของ พระมเหสีมุนจอง ในการกำจัดพระสนมยองพินและองค์ชายพกซองทำให้ทั้งคู่ถูกปลดเป็นสามัญชนและเนรเทศไปอยู่บ้านเก่าของ พัก วอนจง จากเหตุการณ์นี้ทำให้ยุนนิมและคิมอันโลกลับเข้ารับราชการอีกครั้งและยิ่งทรงอำนาจมากขึ้น
บั้นปลายชีวิต

หลังจากกลับเข้ารับราชการได้อีกครั้งคิมอันโลก็เป็นแกนนำในการถวายฎีกาถึง 19 ครั้งต่อ พระเจ้าจุงจง ให้สำเร็จโทษพระสนมยองพินและองค์ชายพกซองแต่พระเจ้าจุงจงก็ปฏิเสธทุกครั้งจนในปี 1533 คิมอันโลได้ถวายฎีกาครั้งสุดท้ายซึ่งในที่สุดพระเจ้าจุงจงจึงต้องประทานยาพิษแก่พระสนมยองพินและองค์ชายพกซอง
หลังจากกำจัดพระสนมยองพินได้แล้วก็ได้มีพายุรุนแรงได้ถาโถมเข้าสู่ราชสำนักเมื่อ พระมเหสีมุนจอง ได้มีประสูติกาล องค์ชายคังวอน ในปี 1534 ทำให้ยุนวอนฮัง,ยุนวอนโล และ ยิม แบยอง สามารถตั้งฝ่ายยุนเล็กขึ้นมาคานอำนาจกับฝ่ายยุนใหญ่ได้สำเร็จและในปี 1537 พระมเหสีมุนจองก็กราบทูลให้จับกุมตัวคิมอันโลขณะมีงานแต่งงานของลูกชายคนเล็กในข้อหาติดและรับสินบนทำให้คิมอันโลถูกเนรเทศและถูกประทานยาฟู่จื่อจนถึงแก่อสัญกรรมในปีเดียวกันนั้นขณะอายุได้ 56 ปี
คิม ดง วัน

| คิม ดง วัน |
| --- | --- |
คิม ดง วัน ในปี 2018
ข้อมูลพื้นฐาน
เกิด:  (1979-11-21) 21 พฤศจิกายน ค.ศ. 1979 (44 ปี) โซล เกาหลีใต้
อาชีพ: นักร้อง นักแสดง

อาชีพทางดนตรี
แนวเพลง: เคป็อป เจป็อป แดนซ์
เครื่องดนตรี: เสียงร้อง
ช่วงปี: 1998–ปัจจุบัน
ค่ายเพลง: เอสเอ็ม Good Liveworks Company Universal D Shinhwa Company CI Office DH
สมาชิกของ: ชินฮวา

เว็บไซต์: www.shinhwacompany.co.kr
 นักดนตรี

ชื่อเกาหลี
ฮันกึล: 김동완
ฮันจา: 金烔完
อาร์อาร์: Gim Dongwan 
เอ็มอาร์: Kim Tong-wan 
 
นักดนตรี
คิม ดง วัน (เกาหลี: 김동완, อักษรโรมัน: Kim Dong Wan; เกิด 21 พฤศจิกายน ค.ศ. 1979) เป็นนักร้องและนักแสดงชาวเกาหลีใต้ เป็นสมาชิกของชินฮวา
วันเป็นคนแรกในวงที่เริ่มแสดงละคร ละครเรื่องแรกของเขาถ่ายทำในปี 1997 (ก่อนจะมาเดบิวต์กับชินฮวา) แต่ได้ฉายหลังจากชินฮวาเดบิวต์แล้ว เขาเข้าร่วมวงเป็นคนสุดท้าย มีส่วนร่วมในอัลบัมที่ 7 (แต่งเพลงSet free) และดูเอทกับเอริกในเพลงLiar
วันยังคงทำงานในฐานะนักร้องนำวงชินฮวา มีอัลบัมเดียวของตนเอง และเป็นนักแสดงที่ได้รับความนิยมอย่างมาก โดยเฉพาะละครครอบครัวหลังข่าวCheer up Mr.Kim! ในปี 2012 ที่ทำให้เขาได้รับรางวัลนักแสดงนำชายยอดเยี่ยม และได้รับรางวัลในฐานะทูตวัฒนธรรมจากเกาหลีเหนืออีกด้วย